turjo4nis/wikipedia-bn-dump-20250701 huggingface dataset:
মহম্মদ হামিদ আনসারি

মহম্মদ হামিদ আনসারি (জন্ম: ১ এপ্রিল, ১৯৩৪ -) ভারতের প্রাক্তন উপরাষ্ট্রপতি তিনি ছিলেন। বিশিষ্ট শিক্ষক ও কূটনৈতিক মহম্মদ হামিদ আনসারি জাতীয় সংখ্যালঘু কমিশনের প্রাক্তন চেয়ারম্যান এবং আলিগড় মুসলিম বিশ্ববিদ্যালয়ের প্রাক্তন উপাচার্যের দায়িত্বও পালন করেন।

তথ্যসূত্র

বহিঃসংযোগ 
 Iran Today: Twenty - five Years after the Islamic Revolution (Rupa, New Delhi,2005) ()
 Ansari:Shares Left leanings and is also close to Congress bosses
 Hamid Ansari: versatile scholar, statesman 

১৯৩৪-এ জন্ম
কলকাতা বিশ্ববিদ্যালয়ের প্রাক্তন শিক্ষার্থী
আলিগড় মুসলিম বিশ্ববিদ্যালয়ের প্রাক্তন শিক্ষার্থী
ভারতীয় মুসলিম
ভারতীয় জনকৃত্যক আধিকারিক
ভারতীয় কূটনীতিবিদ
জীবিত ব্যক্তি
পদ্মশ্রী প্রাপক
গাজীপুুর, উত্তরপ্রদেশের ব্যক্তি
পশ্চিমবঙ্গের ব্যক্তি
ভারতের উপরাষ্ট্রপতি
কলকাতার ব্যক্তি
১৯৩৭-এ জন্ম
২০শ শতাব্দীর ভারতীয় রাজনীতিবিদ
২১শ শতাব্দীর ভারতীয় রাজনীতিবিদ
ভারতীয় বেসামরিক কর্মচারী
২১শ শতাব্দীর ভারতীয় মুসলিম
কলকাতার রাজনীতিবিদ
কলকাতার পণ্ডিত
পশ্চিমবঙ্গের ভারতীয় জাতীয় কংগ্রেসের রাজনীতিবিদ

ml:മുഹമ്മദ് ഹമീദ് അന്‍സാരി
সিদ্ধার্থশঙ্কর রায়

সিদ্ধার্থশঙ্কর রায় (২০ অক্টোবর ১৯২০ - ৬ নভেম্বর ২০১০) একজন ভারতীয় বাঙালি রাজনীতিবিদ ও ভারতীয় জাতীয় কংগ্রেসের সদস্য ছিলেন। তিনি ছিলেন একজন খ্যাতনামা ব্যারিস্টার, পাঞ্জাবের প্রাক্তন রাজ্যপাল ও ভারতের প্রাক্তন শিক্ষামন্ত্রী। তিনি মার্কিন যুক্তরাষ্ট্রে ভারতীয় রাষ্ট্রদূতের দায়িত্বও সামলেছেন। ১৯৭২ থেকে ১৯৭৭ সাল পর্যন্ত তিনি ছিলেন পশ্চিমবঙ্গের মুখ্যমন্ত্রী।

জন্ম ও পরিবার 
কলকাতার এক অভিজাত পরিবারে সিদ্ধার্থশঙ্কর রায়ের জন্ম হয়। তাঁর বাবা সুধীর কুমার রায় ছিলেন কলকাতা উচ্চ আদালতের একজন নামকরা ব্যারিস্টার এবং ভারতীয় জাতীয় কংগ্রেসের একজন সদস্য। তাঁর মা অপর্ণা দেবী ছিলেন দেশবন্ধু চিত্তরঞ্জন দাশ ও তাঁর স্ত্রী বাসন্তী দেবীর জ্যেষ্ঠা কন্যা।

তথ্যসূত্র

বহিঃসংযোগ 

১৯২০-এ জন্ম
২০১০-এ মৃত্যু
মুন্সীগঞ্জ জেলার রাজনীতিবিদ
মুন্সীগঞ্জের বিপ্লবী
চণ্ডীগড়ের প্রশাসক
২০শ শতাব্দীর ভারতীয় রাজনীতিবিদ
উত্তর দিনাজপুর জেলার ব্যক্তি
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
পাঞ্জাব, ভারতের রাজ্যপাল
২০শ শতাব্দীর ভারতীয় আইনজীবী
বাঙালি হিন্দু
কলকাতার রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের মুখ্যমন্ত্রী
ভারতের শিক্ষামন্ত্রী
পশ্চিমবঙ্গের বিরোধী দলনেতা
ভারতীয় জাতীয় কংগ্রেসের মুখ্যমন্ত্রী
ভারতীয় ক্রিকেট প্রশাসক
কলকাতার ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পঞ্চম লোকসভার সদস্য
পশ্চিমবঙ্গের লোকসভা সদস্য
ভারতের মন্ত্রিসভা সদস্য
তেলিরবাগের দাশ পরিবার
কলকাতার আইনজীবী
পশ্চিমবঙ্গ বিধানসভার সদস্য ১৯৫৭-১৯৬২
পশ্চিমবঙ্গ বিধানসভার সদস্য ১৯৬২-১৯৬৭
পশ্চিমবঙ্গ বিধানসভার সদস্য ১৯৬৭-১৯৬৯
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ১৯৯১-১৯৯৬
প্রফুল্লচন্দ্র সেন

প্রফুল্লচন্দ্র সেন (জন্ম ১০ এপ্রিল ১৮৯৭ - ২৫ সেপ্টেম্বর ১৯৯০ ) একজন ভারতীয় বাঙালি রাজনীতিবিদ স্বাধীনতা সংগ্রামী গান্ধীবাদি নেতা। তিনি পশ্চিমবঙ্গের তৃতীয় মুখ্যমন্ত্রী ছিলেন। তার জন্ম বর্তমান বাংলাদেশের খুলনা জেলার সেনহাটির  এক বৈদ্যব্রাহ্মণ পরিবারে,তার পিতার নাম ছিল গোপালচন্দ্র সেন। পিতার কর্মস্থান বিহারে তার স্কুলজীবন কাটে। দেওঘরের আর কে মিত্র ইন্সটীটিউশন থেকে ম্যাট্রিক ও কলকাতার স্কটিশ চার্চ কলেজ থেকে পদার্থ বিজ্ঞানে ১৯১৮ সালে অনার্স নিয়ে বিএসসি পাশ করেন।

রাজনীতি 

১৯২১ সালে গান্ধীজির অসহযোগ আন্দোলনের আহ্বানে সাড়া দিয়ে তিনি রাজনৈতিক জীবন বেছে নেন। ১৯২২ সালে হুগলির গ্রামে গ্রামে তিনি চরকা ও খদ্দর-প্রচারে তৎপর হন । একসময় হুগলির বিদ্যামন্দিরে শিক্ষকতা করেছেন । দুর্গম এবং ম্যালেরিয়া অধ্যুষিত হুগলির আরামবাগকেই নিজের কর্মকেন্দ্র বেছে নিয়ে দীর্ঘ ষাট বৎসর সেখানেই কাটান। কালক্রমে তিনি "আরামবাগের গান্ধী" নামে পরিচিত হন। কাঁথি ও তমলুকে 'লবণ আইন' অমান্য আন্দোলনে, ১৯৪০ সালে 'সত্যাগ্রহ আন্দোলনে' ও ১৯৪২ সালে 'ভারত ছাড়ো' আন্দোলনে সক্রিয়ভাবে অংশ নিয়ে কারাদণ্ড ভোগ করেন। দেশ স্বাধীন হওয়ার পর ১৯৪৮ সালে ডাঃ বিধানচন্দ্র রায়ের মন্ত্রীসভায় অসামরিক সরবরাহ দপ্তরের মন্ত্রীরূপে যোগ দেন । ডাঃ রায়ের মৃত্যুর পর ১৯৬২ থেকে ১৯৬৭ সালে পর্যন্ত তিনি পশ্চিমবঙ্গের মুখ্যমন্ত্রী ছিলেন। ১৯৬৭ সালে আরামবাগে তিনি অজয় মুখোপাধ্যায়ের কাছে হেরে যান। তবে ১৯৭১ সালে তিনি পুনরায় নির্বাচিত হন । কংগ্রেস দ্বিধাবিভক্ত হলে তিনি কংগ্রেসে থেকে যান। ১৯৭৫ সালে ইন্দিরা গান্ধীর আমলে দেশে জরুরি অবস্থা ঘোষিত হলে তিনি তার বিরুদ্ধে প্রতিবাদ জানান। এক সময় জনতা পার্টিতে যোগ দিয়ে দলের রাজ্য কমিটির সভাপতি হন। ১৯৭৭ সালে ওই দলের প্রার্থী হিসেবে লোকসভার সদস্যও হন।
তিনি সৎ জীবনযাপনের এক উজ্জ্বল দৃষ্টান্ত রেখে গেছেন । কখনো কোনো সরকারি অর্থসাহায্য ও দাক্ষিণ্য গ্রহণ করেননি ।

মৃত্যু 

অকৃতদার প্রফুল্লচন্দ্র সেন ইংরাজী ১৯৯০ সালের ২৫ শে সেপ্টেম্বর ৯৩ বৎসর বয়সে প্রয়াত হন ।

তথ্যসূত্র 

১৮৯৭-এ জন্ম
১৯৯০-এ মৃত্যু
বাঙালি রাজনীতিবিদ
ভারতীয় রাজনীতিবিদ
কলকাতার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের মুখ্যমন্ত্রী
স্কটিশ চার্চ কলেজের প্রাক্তন শিক্ষার্থী
পশ্চিমবঙ্গের ভারতীয় জাতীয় কংগ্রেসের রাজনীতিবিদ
হুগলি জেলার ব্যক্তি
বাঙালি হিন্দু
ভারতীয় লোকদলের রাজনীতিবিদ
ভারতীয় জাতীয় কংগ্রেসের মুখ্যমন্ত্রী
পশ্চিমবঙ্গের লোকসভা সদস্য
পশ্চিমবঙ্গের রাজ্য মন্ত্রিপরিষদের মন্ত্রী
ষষ্ঠ লোকসভার সদস্য
খুলনার ব্যক্তি
জনতা পার্টির রাজনীতিবিদ
পশ্চিমবঙ্গ বিধানসভার সদস্য ১৯৫৭-১৯৬২
পশ্চিমবঙ্গ বিধানসভার সদস্য ১৯৬২-১৯৬৭
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
অমিত চাকমা

অমিত চাকমা (জন্ম: ২৫ এপ্রিল, ১৯৫৯; অমিতাভ চাকমা নামেও পরিচিত) হলেন একজন বাংলাদেশী বংশোদ্ভূত কানাডীয় রাসায়নিক প্রকৌশলী ও শিক্ষাবিদ। তিনি ২০০৯ সালে কানাডার ইউনিভার্সিটি অফ ওয়েস্টার্ন ওন্টারিও-র প্রেসিডেন্ট ও উপাচার্য নিযুক্ত হয়েছেন। তিনি বিশ্ববিদ্যালয়টির ১০ম প্রেসিডেন্ট। ২০১০ সালের ১৯ জুন ওয়াটারলু বিশ্ববিদ্যালয় থেকে সম্মানসূচক ডক্টর অফ ইঞ্জিনিয়ারিং, ২০১৫ সালে তিনি ব্রিটিশ কলাম্বিয়া বিশ্ববিদ্যালয়ের ইঞ্জিনিয়ারিং অ্যালামনাই থেকে আজীবন সম্মাননা এবং ২০১৭ সালে ঢাকা বিশ্ববিদ্যালয় থেকে তিনি সম্মানসূচক ডক্টরেট অব সায়েন্স ডিগ্রী লাভ করেন।

প্রাথমিক জীবন 
অমিত চাকমার জন্ম বাংলাদেশের দক্ষিণ-পূর্বাঞ্চল অর্থাৎ পার্বত্য চট্টগ্রামের এক চাকমা পরিবারে। ১৯৫৭ সালে তার জন্মস্থানের পাশে বাংলাদেশ সরকারের তত্ত্বাবধানে বাঁধ হওয়ায় তাদের অনেককেই সেখান থেকে চলে যেতে হয়। তার মধ্যে অমিত চাকমার পরিবারও ছিল। বাংলাদেশে উচ্চ মাধ্যমিক পর্যায়ের পড়াশোনা শেষ করার পর তিনি আলজেরীয় সরকারের বৃত্তি নিয়ে আলজেরিয়ার বিখ্যাত বিশ্ববিদ্যালয় Institut Algerien du Petrole-এ পড়তে যান। তিনি "রাসায়নিক প্রকৌশল" বিভাগে ভর্তি হয়েছিলেন। ১৯৭৭ সালে এই বিশ্ববিদ্যালয় থেকে ক্লাসে প্রথম স্থান অধিকার করে স্নাতক ডিগ্রি লাভ করেন। এরপর কানাডায় চলে যান মাস্টার্স ও পিএইচডি অধ্যয়নের জন্য। কানাডার ব্রিটিশ কলাম্বিয়া বিশ্ববিদ্যালয় থেকে রাসায়নিক প্রকৌশল বিষয়ে এমএএসসি এবং পিএইচডি ডিগ্রি লাভ করেন।

কর্মজীবন 
১৯৮৮ থেকে ১৯৯৬ সাল পর্যন্ত ইউনিভার্সিটি অব ক্যালগারির রাসায়নিক প্রকৌশল বিভাগে অধ্যাপনা করার পর ১৯৯৬ সালেই ইউনিভার্সিটি অব রেগিনা-তে চলে যান। সেখানে রাসায়নিক প্রকৌশল বিভাগের প্রধান নিযুক্ত হন। ১৯৯৯ থেকে ২০০১ পর্যন্ত রেগিনার ভাইস-প্রেসিডেন্ট রিসার্চ হিসেবে দায়িত্ব পালন করেন। এখানে থাকার সময়ই অমিতকে কানাডার "টপ ৪০ আন্ডার ৪০" তে স্থান করে নেন। এরপর ২০০১ সালে ইউনিভার্সিটি অফ ওয়াটারলু-র অ্যাকাডেমিক ভাইস-প্রেসিডেন্ট এবং প্রভোস্টের দায়িত্ব গ্রহণ করেন।

অমিত চাকমার গবেষণার মূল বিষয় প্রাকৃতিক গ্যাস প্রকৌশল এবং পেট্রোলিয়াম বর্জ্য ব্যবস্থাপনা।

২০০৯ সালের ১লা জুলাই অমিত চাকমা ইউনিভার্সিটি অফ ওয়েস্টার্ন ওন্টারিওর প্রেসিডেন্ট ও উপাচার্য হিসেবে দায়িত্ব গ্রহণ করেন। তার আগে এই দায়িত্বে ছিলেন পল ড্যাভেনপোর্ট। প্রেসিডেন্ট হিসেবে অমিতের লক্ষ্য ওয়েস্টার্ন ওন্টারিওকে বিশ্বের শীর্ষ ১০০ বিশ্ববিদ্যালয়ের সারিতে পৌঁছে দেয়া।

পুরস্কার ও সম্মাননা 
 ২০১০ সালের ১৯ জুন ইউনিভার্সিটি অফ ওয়াটারলু থেকে সম্মানসূচক ডক্টর অফ ইঞ্জিনিয়ারিং লাভ করেন।
 ২০১২ সালে কানাডীয় পোস্ট-সেকেন্ডারি শিক্ষার ক্ষেত্রে অবদানের জন্য রানী দ্বিতীয় এলিজাবেথ রজত জয়ন্তী পদক লাভ করেন।
 ২০১৪ সালে অমিত সেরা ২৫ কানাডীয় অভিবাসী পুরস্কার লাভ করেন।
 ২০১৪ সালের ১৪ জুলাই তিনি মাইকেল পি. মেলোনি ইন্টারন্যাশনাল লিডারশিপ পুরস্কার লাভ করেন।
 ২০১৫ সালে তিনি ব্রিটিশ কলাম্বিয়া বিশ্ববিদ্যালয়ের ইঞ্জিনিয়ারিং অ্যালামনাই থেকে আজীবন সম্মাননা পুরস্কার লাভ করেন।
 ২০১৭ সালের ৪ মার্চ ঢাকা বিশ্ববিদ্যালয় থেকে তিনি সম্মানসূচক ডক্টরেট অব সায়েন্স ডিগ্রী লাভ করেন।

তথ্যসূত্র

বহিঃসংযোগ 
 ওয়েস্টার্ন ওন্টারিওর অফিসিয়াল ওয়েবসাইটে অমিত চাকমা
 অমিত চাকমা সম্পর্কে বিশ্ববিদ্যালয়টির ছাত্র পত্রিকা "গ্যাজেট" এর লেখা
 অমিত চাকমার কারিকুলাম ভিটা 

১৯৫৯-এ জন্ম
জীবিত ব্যক্তি
কানাডায় বাংলাদেশী অভিবাসী
ইউনিভার্সিটি অফ ব্রিটিশ কলাম্বিয়ার প্রাক্তন শিক্ষার্থী
ইউনিভার্সিটি অফ ক্যালগারির শিক্ষক
ইউনিভার্সিটি অফ ওয়েস্টার্ন ওন্টারিওর সভাপতি
চাকমা
বাংলাদেশী বৌদ্ধ
ঢাকা কলেজের প্রাক্তন শিক্ষার্থী
চাকমা ব্যক্তি
অস্ট্রেলিয়ায় বাংলাদেশি অভিবাসী
ইউনিভার্সিটি অব ওয়েস্টার্ন অন্টারিও

ইউনিভার্সিটি অফ ওয়েস্টার্ন অন্টারিও (ইংরেজি ভাষায়: University of Western Ontario, UWO) কানাডার অন্টারিও অঙ্গরাজ্যের লন্ডন শহরে অবস্থিত একটি সরকারী বিশ্ববিদ্যালয়। এটি কানাডার অন্যতম প্রাচীন বিশ্ববিদ্যালয়। ১৮৭৮ সালে বিশপ ইউনিভার্সিটির বিশপ আইজ্যাক হেলমুথ এবং হিউরনের অ্যাংলিকান ডায়োসিস এটি প্রতিষ্ঠা করেছিলেন। প্রতিষ্ঠার সময় এর নাম ছিল ওয়েস্টার্ন ইউনিভার্সিটি অফ লন্ডন, অন্টারিও। ১৮৬৩ সালে এখানে হিউরন কলেজ নামে একটি অ্যাংলিকান ধর্মীয় স্কুল প্রতিষ্ঠিত হয়েছিল, এটাই পরবর্তীকালে UWO-র ভিত্তি হিসেবে কাজ করে। বিশ্ববিদ্যালয়টির মোট আয়তন ৩৯৫ একর (১.৬ বর্গ কিলোমিটার) যার পুরোটাই টেমস নদীর উত্তর শাখার পাশে অবস্থিত। এতে মোট ভবনের সংখ্যা ৭৫টি। মূল প্রাঙ্গণের বাইরেও এর অনেকগুলো ভবন এবং জমি আছে।

বিশ্ববিদ্যালয়ের স্কুল রং পার্পল এবং সাদা, মটো Veritas et utilitas যার অর্থ সত্য এবং প্রয়োজনীয়তা। ওয়েস্টার্ন অন্টারিও বিশ্ববিদ্যালয়ের বর্তমান চ্যান্সেলর জন টমসন, আর প্রেসিডেন্ট ও উপাচার্য হলেন অমিত চাকমা। ১২টি ফ্যাকাল্টি ও স্কুল, ৩টি অধিভুক্ত কলেজের মাধ্যমে এই বিশ্ববিদ্যালয় থেকে বিভিন্ন বিষয়ে ২০০টিরও বেশি ডিগ্রি ও ডিপ্লোমা প্রদান করা হয়।

তথ্যসূত্র

বহিঃসংযোগ 
 বিশ্ববিদ্যালয়ের অফিসিয়াল ওয়েবসাইট

কানাডার বিশ্ববিদ্যালয়
১৮৭৮-এ প্রতিষ্ঠিত শিক্ষাপ্রতিষ্ঠান
অন্টারিওর বিশ্ববিদ্যালয়
অজয় মুখোপাধ্যায়

অজয় কুমার মুখোপাধ্যায় (১৫ এপ্রিল ১৯০১ — ২৭ মে ১৯৮৬) ছিলেন ভারতীয় বাঙালি স্বাধীনতা সংগ্রামী তথা পশ্চিমবঙ্গের চতুর্থ মুখ্যমন্ত্রী।

স্বাধীনতা আন্দোলন 
প্রেসিডেন্সি কলেজে পড়াকালীন অসহযোগ আন্দোলনে যোগদান করে পড়া ছেড়ে দেন অজয় মুখোপাধ্যায়। জীবনের দীর্ঘ সময় জেলে বা অন্তরীন অবস্থায় কাটে। ১৯৪২ এ তাঁর তৈরী বিদ্যুৎ বাহিনী তাম্রলিপ্ত জাতীয় সরকার গঠনে ভূমিকা রেখেছিল। ব্রিটিশ সরকারকে যথেষ্ট বেগ পেতে হয় বিদ্যুৎ বাহিনী দমন করতে।

রাজনীতি 
১৯৬৩ সালে প্রথম বিধানসভা সদস্য ও সেচমন্ত্রী হন তিনি। মন্ত্রীত্ব ত্যাগ করে কংগ্রেস সংগঠন গড়ে তোলার কাজে আত্মনিয়োগ করেছিলেন। ১৯৬৪ সালে প্রদেশ কংগ্রেস সভাপতি হন। জাতীয় কংগ্রেসের সঙ্গে যুক্ত থাকলেও পরে কংগ্রেস ত্যাগ করে বাংলা কংগ্রেস গঠন করেন নলিনাক্ষ সান্যাল এর সঙ্গে এবং সিপিআই(এম)-এর সহযোগিতায় দুইবার যুক্তফ্রন্ট সরকার পরিচালনা করেন। ১৫ মার্চ ১৯৬৭ থেকে ২ নভেম্বর ১৯৬৭ ও ২৫ ফেব্রুয়ারি ১৯৬৯ থেকে ১৯ মার্চ ১৯৭০ পর্যন্ত তিনি যুক্তফ্রন্টের মুখ্যমন্ত্রী পদে আসীন ছিলেন। ১৯৭৭ সালে তাঁকে ভারতের দ্বিতীয় সর্বোচ্চ অসামরিক সম্মান পদ্মবিভূষণ প্রদান করা হয়।

মৃত্যু 
শেষ জীবনে রাজনীতি থেকে নিজেকে সরিয়ে নেন তিনি। অকৃতদার ছিলেন। সর্বজনশ্রদ্ধেয় এবং সৎ রাজনীতিবিদ হিসেবে বাংলার রাজনীতিতে আজো উদাহরণস্বরূপ হয়ে আছেন। লোকচক্ষুর অন্তরালে এবং নিতান্তই অবহেলায় মারা যান প্রাক্তন মুখ্যমন্ত্রী অজয় মুখোপাধ্যায়। ২৭ মে, ১৯৮৬ খ্রিষ্টাব্দে।

বহিঃসংযোগ 
 http://www.parabaas.com/translation/database/reviews/brSumanta.html
 http://links.jstor.org/sici?sici=0026-749X(199405)28%3A2%3C357%3ALAPTMC%3E2.0.CO%3B2-5

বাঙালি রাজনীতিবিদ
পশ্চিমবঙ্গের মুখ্যমন্ত্রী
১৯০১-এ জন্ম
১৯৮৬-এ মৃত্যু
পূর্ব মেদিনীপুর জেলার ব্যক্তি
কলকাতার রাজনীতিবিদ
২০শ শতাব্দীর বাঙালি
বাঙালি হিন্দু
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় জাতীয় কংগ্রেসের মুখ্যমন্ত্রী
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পাবলিক অ্যাফেয়ার্সে পদ্মবিভূষণ প্রাপক
পশ্চিমবঙ্গ বিধানসভার সদস্য ১৯৫১-১৯৫৭
পশ্চিমবঙ্গ বিধানসভার সদস্য ১৯৫৭-১৯৬২
পশ্চিমবঙ্গ বিধানসভার সদস্য ১৯৬২-১৯৬৭
পশ্চিমবঙ্গ বিধানসভার সদস্য ১৯৬৭-১৯৬৯
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
তমলুকের ব্যক্তি
অখিল ভারতীয় গোর্খা লিগ

অখিল ভারতীয় গোর্খা লীগ (এবিজিএল) (নেপালি: अखिल भारतीय गोर्खा लीग; অপর নাম অল ইন্ডিয়া গোর্খা লীগ বা এআইজিএল/আইজিএল) হল ভারতের পশ্চিমবঙ্গ রাজ্যের দার্জিলিং ও কালিম্পং জেলার নেপালি-ভাষী জনগোষ্ঠীর মধ্যে কর্মরত একটি রাজনৈতিক দল। ১৯৪৩ সালে ডম্বর সিং গুরুং এই দলটি প্রতিষ্ঠা করেছিলেন। এই দলের বর্তমান সভানেত্রী হলেন ভারতী তামাং। তিনি দলের প্রাক্তন সভাপতি মদন তামাং-এর বিধবা পত্নী। প্রতাপ ছেত্রী হলেন এই দলের সাধারণ সম্পাদক।

১৯৯৯ সালের দার্জিলিং গোর্খা পার্বত্য পরিষদ নির্বাচনের আগে অখিল ভারতীয় গোর্খা লীগ ছিল যুক্তফ্রন্টের সদস্য। কমিউনিস্ট পার্টি অফ রেভোলিউশনারি মার্ক্সিস্টস (সিপিআরএম), অখিল ভারতীয় গোর্খা লীগ, ভারতীয় জাতীয় কংগ্রেস, ভারতীয় গোর্খা জনশক্তি, ভারতের কমিউনিস্ট পার্টি, সর্বভারতীয় তৃণমূল কংগ্রেস, ভারতীয় নেপালি বীর গোর্খা ও সিক্কিম রাষ্ট্রীয় মুক্তি মোর্চা নিয়ে এই জোট তৈরি হয়েছিল।

পরে এবিজিএল সিপিআরএম নেতৃত্বাধীন পিপল’স ডেমোক্র্যাটিক ফ্রন্ট (পিডিএফ) নামে একটি ছয়-দলীয় জোটে যোগদান করে। এই জোটের অন্যান্য দলগুলি ছিল ভারতীয় জাতীয় কংগ্রেস (পার্বত্য), গোর্খা ন্যাশানাল লিবারেশন ফ্রন্ট (সি. কে. প্রধান), ভারতীয় জনতা পার্টি (বিজেপি) ও গোর্খা ডেমোক্র্যাটিক ফ্রন্ট। শেষোক্ত দলটি এবিজিএল-এ ফিরে আসার আগে মদন তামাং গঠন করেছিলেন। পিডিএফ গোর্খা স্বায়ত্ত্বশাসনের পক্ষে সওয়াল করলেও সুভাষ ঘিসিং-এর নেতৃত্বাধীন গোর্খা ন্যাশানাল লিবারেশন ফ্রন্টের (জিএনএলএফ) বিরোধিতা করেছিল।

বর্তমানে এবিজিএল ডেমোক্র্যাটিক ফ্রন্ট নামে একটি জোটের সদস্য দল। এই জোটের অন্যান্য সদস্যেরা হল সিপিআরএম, বিজেপি ও অন্যান্য কয়েকটি দল। এবিজিএল গোর্খা জনমুক্তি মোর্চার (জিজেএম) বিরোধী এবং দার্জিলিং পার্বত্য অঞ্চলে শান্তিপূর্ণ গণতান্ত্রিক পরিবেশ সৃষ্টির পক্ষপাতী। এবিজিএল গোর্খাল্যান্ড নামে পূর্ণাঙ্গ রাজ্য গঠনের পরিবর্তে দার্জিলিং-এ অন্তর্বর্তী কর্তৃপক্ষ গঠনের বিরোধিতা করেছিল।

২০১০ সালের ২১ মে এবিজিএল-এর সভাপতি দার্জিলিং শহরে ছুরিকাঘাতে নিহত হন। এবিজিএল নেতৃত্ব জিজেএম সমর্থকদের মদন তামাং-এর হত্যাকারী বলে অভিযোগ করেন। এর ফলে তদনীন্তন দার্জিলিং জেলার সদর মহকুমা, কালিম্পং মহকুমা ও কার্শিয়াং মহকুমা (অধুনা কালিম্পং জেলা) মুহুর্মুহু অবরুদ্ধ হতে থাকে ও জনজীবন বিপর্যস্ত হয়। এরপরই মদন তামাং-এর পত্নী ভারতী তামাং-কে এবিজিএল-এর সভানেত্রী নির্বাচিত করা হয়।

২০১১ সালের ১৮ এপ্রিল দার্জিলিং পার্বত্য অঞ্চলের তিনটি বিধানসভা কেন্দ্রে অনুষ্ঠিত পশ্চিমবঙ্গ বিধানসভা নির্বাচনে প্রতিদ্বন্দ্বিতা করে। ভারতী তামাং দার্জিলিং, ত্রিভুবন রাই কালিম্পং ও শিবকুমার প্রধান কার্শিয়াং বিধানসভা কেন্দ্র থেকে প্রতিদ্বন্দ্বিতা করেছিলেন। কিন্তু তারা প্রত্যেকেই পরাজিত হন।

তথ্যসূত্র 

গোর্খাল্যান্ডের রাজনীতি
পশ্চিমবঙ্গের রাজনৈতিক দল
ভারতীয় হিন্দু রাজনৈতিক দল
দার্জিলিং জেলার রাজনীতি
১৯৪৩-এ ভারতে প্রতিষ্ঠিত
১৯৪৩-এ প্রতিষ্ঠিত রাজনৈতিক দল
ফিঞ্চ

ফিঞ্চ (ইংরেজি ভাষায়: Finch) ফ্রিঞ্জিলিডি (fringillidae) পরিবারভুক্ত এক ধরনের ছোট গায়ক পাখি। গায়ক হওয়ায় যথারীতি তাদেরকে প্যাসারাইন পাখি হিসেবে অভিহিত করা হয়। এদের মূল আবাসস্থল দক্ষিণ গোলার্ধ। দক্ষিণ গোলার্ধের সব স্থানেই হয়ত এদের দেখা যায়, তবে কিছু উপ-পরিবার সব স্থানে পাওয়া যায় না। যেমন একটি উপ-পরিবার কেবল নিওট্রপিক অঞ্চলে দেখা যায়, একটি দেখা যায় শুধু হাওয়াই দ্বীপপুঞ্জে এবং আরেকটি উপ-পরিবার শুধুই প্যালিআর্কটিক অঞ্চলে পাওয়া যায়।

ফিঞ্চদের প্রায় সব প্রজাতিই ফ্রিঞ্জিলিডি পরিবারের অন্তর্ভুক্ত। ফ্রিঞ্জিলিডি নামটি এসেছে লাতিন শব্দ ফ্রিঞ্জিলা থেকে। লাতিন ভাষায় চ্যাফিঞ্চ-কে (ফিঞ্চের একটি প্রজাতি Fringilla coelebs) ফ্রিঞ্জিলা নামে ডাকা হয়। ইউরোপে এই প্রজাতির ফিঞ্চ হরহামেশাই দেখা যায়।

অবশ্য ফ্রিঞ্জিলিডি পরিবারের বাইরেও কিছু প্রজাতিকে সাধারণভাবে ফিঞ্চ নামে ডাকা হয়। যেমন অস্ট্রেলিয়ার প্রাচীন ক্রান্তীয় অঞ্চলে এস্ট্রিলডিডি (Estrildidae) নামে একটি পরিবার আছে যারা দেখতে অনেকটাই ফিঞ্চের মত, এদেরকেও তাই ফিঞ্চ বলা হয়। এ ধরনের পাখিগুলো ফিঞ্চ না হলেও সাদৃশ্যের কারণে অনেকে এদেরকে ফিঞ্চ বলে থাকেন। এ ধরনের পাখির একটি বড় উদাহরণ ডারউইনের ফিঞ্চ। চার্লস ডারউইন গালাপাগোস দ্বীপপুঞ্জে ১৪ প্রজাতির ফিঞ্চ (তথাকথিত) শনাক্ত করেছিলেন এবং এগুলো তার প্রাকৃতিক নির্বাচন তত্ত্বের বড় প্রমাণ হিসেবে কাজ করেছিল। এই ফিঞ্চগুলোকে বর্তমানে অদ্ভুত ট্যানেজার পরিবারের সদস্য হিসেবে ধরা হয় যদিও ঐতিহাসিকতার কারণে অনেকে এখনও তাদের ফিঞ্চ বলে থাকেন। এ কারণে ডারউইনের ফিঞ্চ নামটিও পরিবর্তন করা হয়নি।

বহিঃসংযোগ 

 ইন্টারনেট বার্ড কালেকশনে ফিঞ্চদের ভিডিও
 ন্যাশনাল ফিঞ্চ অ্যান্ড সফ্টবিল সোসাইটি

ফ্রিঞ্জিলিডি
উইলিয়াম এলফোর্ড লিচ কর্তৃক নামকরণকৃত ট্যাক্সা
বাংলাদেশ অভ্যন্তরীণ নৌ-পরিবহন কর্তৃপক্ষ

বাংলাদেশ অভ্যন্তরীণ নৌ-পরিবহন কর্তৃপক্ষ (সংক্ষেপ বিআইডব্লিউটিএ নামে বেশি পরিচিত) বাংলাদেশ সরকারের একটি স্বায়ত্তশাসিত সংস্থা, যা দেশের অভ্যন্তরীণ নৌ চলাচল নিয়ন্ত্রণ করে। এটি নৌ পরিবহন নিয়ন্ত্রণ ও উন্নয়ন সহ নৌযান সমূহের জন্য বিভিন্ন আইন ও নীতিমালা প্রণয়ন, অনুমোদন, নিবন্ধন ইত্যাদি কাজের জন্য দায়িত্বপ্রাপ্ত। ঢাকার মতিঝিলে এর প্রধান কার্যালয় অবস্থিত এবং এটি বাংলাদেশের নৌ পরিবহন মন্ত্রণালয়ের অধীন।

ইতিহাস 
১৯৫৮ সালে পূর্ব পাকিস্তান অভ্যন্তরীণ নৌ পরিবহন কর্তৃপক্ষ হিসেবে পূর্ব পাকিস্তান সরকার একটি সংস্থা প্রতিষ্ঠা করেছিল। ১৯৫৮ সালের ৩১ অক্টোবর পূর্ব পাকিস্তান অভ্যন্তরীণ নৌ পরিবহন কর্তৃপক্ষ অধ্যাদেশ ১৯৫৮ (ই.পি. অধ্যাদেশ, ১৯৫৮-এর LXXV নং) দ্বারা এটি প্রতিষ্ঠিত হয়। তৎকালীন সময়ে এ অঞ্চলের নৌ পরিবহন খাত নিয়ন্ত্রণ, পরিচালনা ও উন্নয়নের লক্ষে সংস্থাটি গঠিত হয়। ১৯৭১ সালে বাংলাদেশের স্বাধীনতার পর এর নাম হয় বাংলাদেশ অভ্যন্তরীণ নৌ পরিবহন কর্তৃপক্ষ।

আরও দেখুন
 বাংলাদেশের আভ্যন্তরীন নৌপরিবহন ব্যবস্থা
বাংলাদেশের নদীবন্দরের তালিকা

তথ্যসূত্র

বাংলাদেশের নৌপরিবহন সংস্থা
বাংলাদেশের সরকারি সংস্থা
১৯৫৮-এ প্রতিষ্ঠিত সরকারি সংস্থা
১৯৫৮-এ পূর্ব পাকিস্তানে প্রতিষ্ঠিত
বাংলাদেশের নৌপরিবহন
ড্রেজার

ড্রেজার খনন কাজে ব্যবহার করা হয় এমন নৌযান। ড্রেজার সাধারণত স্থির বা চলনক্ষম থাকেনা এটি একটি প্লাটফরমে স্থাপিত থেকে নদি বা জলাশয়ের তলা থেকে মাটি , কাদা, পাথর ইত্যাদি সরানোর কাজ করে থাকে। প্রয়োজন অনুযায়া টাগ বোট [নৌযান টেনে নেয়ার জন্য বিশেষ শক্তিশালি নৌযান] দিয়ে টেনে স্থানান্তরিত করা হয়। তবে চলনক্ষম ড্রেজার ও দেখা যায়, যা ইঞ্জিন সংযুক্ত থাকে এবং চলাচল করতে পারে।

খননের ধরনের উপর ভিত্তি করে কয়েক ধরনের ড্রেজার হয়।

 ১. কাটার সাকশন ড্রেজার
 ২. হপার ড্রেজার
 ৩. ট্রেইলিং সাকশন ড্রেজার
 ৪. বাকেট টাইপ ড্রেজার

নৌযান
শেরেবাংলা নগর সরকারি বালিকা উচ্চ বিদ্যালয়

শেরেবাংলা নগর সরকারি বালিকা উচ্চ বিদ্যালয়, স্থাপিত হয় ১৯৭০ সালে।  শেরে বাংলা নগরে অবস্থিত। প্রথমে প্রতিষ্ঠানটির নাম ছিল নারী শিক্ষা মন্দির। যার প্রতিষ্ঠাতা ছিলেন লীলা নাগ। তিনি ছিলেন ঢাকা বিশ্ববিদ্যালয়ের প্রথম এমএ ডিগ্রীধারী।। ইতিহাসে এরূপ তথ্যও রয়েছে যে বিনা বিচারে আটক প্রথম নারী রাজবন্দী ছিলেন লীলা নাগ। তিনি ১৯৭০-এ মারা যান। পরবর্তীতে প্রতিষ্ঠানটির নাম পরিবর্তন করে শেরেবাংলা নগর সরকারি বালিকা উচ্চ বিদ্যালয় রাখা হয়।

তথ্যসূত্র

বহিঃসংযোগ
প্রাতিষ্ঠানিক ওয়েবসাইট

ঢাকা জেলার বিদ্যালয়
বাংলাদেশের উচ্চ বিদ্যালয়
ডিসি মোটর

ডিসি মোটর () এক ধরনের ১টি বৈদ্যুতিক মোটর যা একমুখী তড়িৎ প্রবাহ দিয়ে চালিত হয়।

ব্রাশড ডিসি 
ব্রাশড ডিসি মোটর যা ডিসি প্রবাহ হতে অভ্যন্তরীণ যোগাযোগের মাধ্যমে টর্ক প্রাপ্ত হয় এতে ঘূর্ণায়মান রোটরটি হয় তড়িৎ চুম্বক এবং বহিরাবরন বা কেসিং হিসেবে স্থায়ী চুম্বক ব্যবহার করা হয়। এর সুবিধা হল কম প্রাথমিক খরচ, নির্ভরযোগ্যতা, সহজ গতি নিয়ন্ত্রণযোগ্যতা। অসুবিধা হল স্বল্প আয়ু উচ্চ রক্ষনাবেক্ষন খরচ। ব্রাশ ও স্প্রিং যা মোটর ঘুরার জন্য বিদ্যুৎ প্রবাহিত করে এর নিয়মিত পরিবর্তন রক্ষনাবেক্ষন, পরিষ্কার বা কম্যুটেটর পরিবর্তন এ প্রচুর ব্যয় হয়ে থাকে। এই উপাদান গুলো দ্বারা বিদ্যুৎ শক্তি মোটেরের অভ্যন্তরীণ রোটরকে ঘুরতে সহায়তা করে। ব্রাশ সাধারণত কার্বনের তৈরি হয়ে থাকে। কার্বন ব্যবহারের প্রধান কারণ এটি সহজে ক্ষয় হয়না ও দীর্ঘ লাইফটাইম পাওয়া যায়।

সিনক্রোনাস ডিসি মোটর 
সিনক্রোনাস ডিসি মোটর, ব্রাশলেস ডিসি মোটর ও স্টেপার মোটরের মত টর্ক উৎপাদনের জন্য বাহির হতে তড়িৎ প্রবাহ সঞ্চালন করতে হয়। এই মোটর ডিসি বিদ্যুত প্রবাহে চলেনা।

ব্রাশলেস ডিসি মোটর 
ব্রাশলেস ডিসি মোটর এ ১টি ঘূর্ণয়মান স্থায়ি চুম্বক কে রোটরে ব্যবহার করা হয়, এবং রোটরটি ঘুরার জন্য ১টি বৈদ্যুতিক চুম্বককে বহিরাবরন বা কেসিঙ হিসেবে ব্যবহার করা হয়। ১টি মোটর নিয়ন্ত্রক কনট্রোলার ডিসি কে এসি তে রুপান্তরিত করে। ব্রাশড মোটরের চেয়ে এটি র জটিলতা কম কারণ এটি রোটর ঘুরানোর জন্য বাহির থেকে বিদ্যুত প্রবাহ দেয়ায় ঝামেলা কম। এর সুবিধা হল দীর্ঘ আয়ু, স্বল্প রক্ষনাবেক্ষন এবং উচ্চ কর্মদক্ষতা। অসুবিধা হল উচ্চ প্রাথমিক খরচ এবং অধিকতর জটিল মোটর স্পিড কনট্রোলার।

বহিঃসংযোগ 
 DC Motor - Interactive Java Tutorial National High Magnetic Field Laboratory
 Make a working model of dc motor at sci-toys.com

মোটর
বৈদ্যুতিক মোটর
বাংলা কংগ্রেস

বাংলা কংগ্রেস ছিল পশ্চিমবঙ্গের একটি আঞ্চলিক রাজনৈতিক দল। ১৯৬০-এর দশকে ভারতীয় জাতীয় কংগ্রেস ভেঙে এই দলের উদ্ভব হয়। সিপিআই(এম)-এর সহযোগিতায় বাংলা কংগ্রেস দুই বার পশ্চিমবঙ্গে সরকার গঠন করে। পশ্চিমবঙ্গের ইতিহাসে বাংলা কংগ্রেস ও সিপিআই(এম)-এর এই জোট সরকার যুক্তফ্রন্ট সরকার নামে পরিচিত। প্রথম সরকারটি ১৯৬৭ সালের ১ মার্চ থেকে ২ নভেম্বর পর্যন্ত এবং দ্বিতীয় সরকারটি ১৯৬৯ সালের ১ ফেব্রুয়ারি থেকে ১৯৭০ সালের ১৯ মার্চ পর্যন্ত স্থায়ী হয়। প্রফুল্লচন্দ্র সেন ও অতুল্য ঘোষের সাথে মতবিরোধ হলে অজয় মুখার্জী ও নলিনাক্ষ সান্যাল বাংলা কংগ্রেস প্রতিষ্ঠা করেছিলেন। অজয় মুখোপাধ্যায় ছিলেন এই দুই সরকারের মুখ্যমন্ত্রী। ১৯৭০ সালের ১৯ মার্চ বাংলা কংগ্রেস ও সিপিআই(এম)-এর জোট ভেঙে গেলে যুক্তফ্রন্ট সরকারের পতন ঘটে। এরপর বাংলা কংগ্রেসেও ব্যাপক অবক্ষয় দেখা দেয় এবং শেষ পর্যন্ত দলটি পুনরায় ভারতীয় জাতীয় কংগ্রেসের সঙ্গে মিশে যায়।

নির্বাচনী ফলাফল 
 পশ্চিমবঙ্গ রাজ্য বিধানসভা নির্বাচন
১৯৬৭: ৮০ জন প্রার্থী, ৩৪ জন নির্বাচিত, ১,২৮৬,০২৮ টি ভোট

১৯৬৯: ৪৯ জন প্রার্থী, ৩৩ জন নির্বাচিত, ১,০৯৪,৬৫৪ টি ভোট

১৯৭১: ১৩৭ জন প্রার্থী, ৫ জন নির্বাচিত, ৬৯৫,৩৭৬ টি ভোট

 লোকসভা নির্বাচন
১৯৬৭: ৭ জন প্রার্থী, ৫ জন নির্বাচিত, ১,২০৪,৩৫৬ টি ভোট

১৯৭১: ১৪ জন প্রার্থী, ১ জন নির্বাচিত, ৫১৮,৭৮১ টি ভোট

তথ্যসূত্র 

 Split in a Predominant Party: The Indian National Congress in 1969

পশ্চিমবঙ্গের ইতিহাস
পশ্চিমবঙ্গের রাজনৈতিক দল
১৯৬৬-এ পশ্চিমবঙ্গে প্রতিষ্ঠিত
পশ্চিমবঙ্গের বিলুপ্ত রাজনৈতিক দল
১৯৬৬-এ প্রতিষ্ঠিত রাজনৈতিক দল
ভারতীয় জাতীয় কংগ্রেসের বিচ্ছিন্ন দল
১৯৭১-এ ভারতে বিলুপ্ত
ভারতের সমাজতান্ত্রিক ঐক্য কেন্দ্র (কমিউনিস্ট)

সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) (এসইউসিআই (সি)) ভারতের একমাত্র বিপ্লবী কমিউনিস্ট পার্টি। ১৯৪৮ সালে শিবদাস ঘোষ এই পার্টি স্থাপন করেন।

মতাদর্শ

এসইউসিআই (সি) হচ্ছে ভারতের একমাত্র বিপ্লবী কমিউনিস্ট পার্টি।<ref>Why SUCI is the only genuine communist party in India</ref> এই সংগঠনটি শিবদাস ঘোষ প্রতিষ্ঠিত মার্কসবাদী-লেনিনবাদী ধারা অনুসরণ করে। এই দলটি গ্লাসনস্ত এবং পেরেস্ত্রইকাকে সংশোধনবাদ হিসেবে বর্জন করে এবং কার্ল মার্কস, ফ্রিডরিখ এঙ্গেলস, ভ্লাদিমির লেনিন, ইওসিফ স্তালিন, মাও সেতুং এবং  শিবদাস ঘোষের শিক্ষাকে তুলে ধরার দাবি করে।

এসইউসিআই (সি) মনে করে যে ভারত একটি পুঁজিবাদী দেশ যেখানে পুঁজির একাধিকার এবং সাম্রাজ্যবাদী প্রবণতা আছে। এই মতাদর্শের অবলম্বনে পার্টি সমাজবাদী বিপ্লবের জন্য কাজ করে এবং জনতার গণতান্ত্রিক বিপ্লব (যেটি ভারতের কমিউনিস্ট পার্টি (মার্ক্সবাদী) বিশ্বাস করে), রাষ্ট্রীয় গণতান্ত্রিক বিপ্লব (যেটি ভারতের কমিউনিস্ট পার্টি বিশ্বাস করে) এবং নতুন গণতান্ত্রিক বিপ্লব (যেটি নকশাল বিশ্বাস করে) মানে না।

এসইউসিআই (সি) নিজেদের পার্টির কর্মীর, গণসংস্থার কর্মীর, সমর্থকদের মার্ক্সবাদ-লেনিনবাদের-শিবদাস ঘোষের পড়াশুনো তথা ব্যবহারিক প্রয়োগ দ্বারা গুণগত উন্নয়নে বিশ্বাসী। নিজেদের প্রকাশনের মাধ্যমে এসইউসিআই (সি) সর্বহারার সংস্কৃতি মাপদণ্ড তুলে ধরে, যেটি কর্মীদের মধ্যে থাকা দরকার সমাজবাদী বিপ্লবে জনগণকে পথ দেখানোর জন্য।

এসইউসিআই নিজের প্রথম সম্মেলন (পার্টি কংগ্রেস) অনুষ্ঠিত হয় ১৯৮৮ সালে কলকাতায়। দ্বিতীয়টি হয় ১১-১৭ নভেম্বর ২০০৯ সালে, নয়া দিল্লির রামলীলা ময়দানে। দেশের ২২টি রাজ্যের হাজারো কর্মী এই সম্মেলনে উপস্থিত ছিলেন এবং অনেক বিদেশি দেশ এই সম্মেলনটি পর্যবেক্ষণ করে। এই দ্বিতীয় সম্মেলনে পার্টির এখনকার মতাদর্শ স্থাপিত করা হয়India Vision News Clip – SUCI Party Congress inauguration (in Malayalam) এবং পার্টির নাম সোশালিস্ট ইউনিটি সেন্টার অফ ইন্ডিয়া থেকে বদল করে সোশালিস্ট ইউনিটি সেন্টার অফ ইন্ডিয়া (কমিউনিস্ট) রাখা হয়।

 গণদাবী 
সোশ্যালিস্ট ইউনিটি সেন্টার অফ ইন্ডিয়া (কমিউনিস্ট)-এর বাংলা মুখপত্র হল গণদাবী। এটি একটি সাপ্তাহিক পত্রিকা যা ১৯৪৭ সাল হতে স্বাধীনতার পর থেকে প্রকাশিত হচ্ছে। বর্তমান সম্পাদক মানিক মুখার্জী।

 তথ্যসূত্র 

 বহিঃসংযোগ 

 Marxists Internet Archive: Shibdas Ghosh — Marxists Internet Archive
 Proletarian Era — a SUCI publication
 Ganadabi'' — a SUCI publication in Bengali

ভারতের সমাজতান্ত্রিক ঐক্য কেন্দ্র (কমিউনিস্ট)
পশ্চিমবঙ্গের রাজনীতি
পশ্চিমবঙ্গের রাজনৈতিক দল
ভারতের রাজনৈতিক দল
ভারতের সাম্যবাদী দল
১৯৪৮-এ ভারতে প্রতিষ্ঠিত
১৯৪৮-এ প্রতিষ্ঠিত রাজনৈতিক দল